Skírnir er tidsskrift udgivet af det Det islandske litterære selskab (Hið íslenzka bókmenntafélag). Skírnir udkommer med to numre om året, et om foråret og et om efteråret, og indeholder først og fremmest videnskabelige artikler om litteratur, historie, filosofi og lignende. Tidsskriftet er udkommet uafbrudt siden det blev etableret i 1827, med undtagelse af året 1904, da det ikke udkom. Navnet Skírnir kommer fra den nordiske mytologi.  Historie Den danske lingvist Rasmus Rask rejste til Island i 1813 og boede der i to år for at lære sig sproget. Det var hans ide, at islændinge burde etablere et litterært selskab med en afdeling i Reykjavík og en i København, hvor et stort antal af islændinge boede. Selskabet blev etableret i 1816, året efter, at Rask var rejst tilbage til Danmark. Det blev besluttet ved det litterære selskabs møde i København den 16. september 1816, at de ville udgive en avis. Det blev til avisen der kaldtes Ízlendsk sagnabløð. Avisen udkom i 10 år, hvorefter det blev besluttet at udgive et tidsskrift i stedet og det skulle være i mindre format end avisen. Første nummer udkom i København i efteråret 1827 og erstattede andre islandske tidsskrifter for lignende emner, som Det islandske litterære selskab havde publiceret tidligere. I begyndelsen indeholdt bladet nyheder, men omkring århundredeskiftet 1900 blev det ændret til et videnskabelig og kulturelt tidsskrift. Tidsskriftet blev printet i København frem til 1890, derefter i Reykjavík. Skírnir er det ældste tidsskrift, som fortsat publiceres på Island og regnes for at være det ældste tidsskrift i Norden, der stadig udkommer.